GeGeGe no Kitarou

GeGeGe no Kitarou (, հայտնի է նաև որպես Հակաբա Կիտարու (, բառացիորեն` «Կիտարոն գերեզմանոցից») մանգա, որը գրվել է Սիգերու Միդզուկիի կողմից։ 1960-1969 թվականներին հրատարակվել է Շոնեն ամսագրում։ «Կոդանսյա» հրատարակչության կողմից տանկոբոնների ձևաչափով 9 հատոր է թողարկվել։

Պատմություն 
Կիտարոյի կերպարը հայտնվել է 1933 թվականին սցենարիստ Մասամի Իտոյի () և նկարիչ Կեյո Տացումի () հեղինակների ստեղծագործություններում։ Այնուամենայնիվ, Միդզուկին զգալիորեն զարգացրեց ինչպես հենց կերպարը, այնպես էլ նրա մասին պատմվածքների աշխարհը։ Սկզբում Կիտարոյի մասին պատմությունները մռայլ էին, իսկ տղան մարդկանց պաշտպանում էր հրեշներից։ Միդզուկին նաև Կամիշիբա թատրոնի համար ստեղծեց մի քանի պատմություններ կապված Կիտարոյի հետ։ Նրանք մանգայի տեսքով հայտնվեցին 1960 թվականին , սակայն տարբեր պատճառներով, հիմնականում՝ ֆինանսական, սերիալի չվերածվեցին։ 1965 թվականի օգոստոսին Շոնեն ամսագիրը սկսեց ամսական կտրվածքով հրատարակել «Կիտարոն գերեզմանոցից» ( Հակաբա Կումարո) մանգան։

Էկրանավորում 
Մանգայի սյուժեի համաձայն՝ ստեղծվել են 7 անիմե սերիաներ, մի քանի անիմացիոն ֆիլմեր, երկու խաղարկային կինո և մի քանի խաղեր։

Հատկանշական է, որ քառասուն տարի թողարկված բոլոր անիմե սերիալները նկարահանվում են «Toei Animation»-ի կողմից և հեռարձակվում «Fuji Television» ցանցով։

Սերիալներից մեկը հեռարձակվել է 2008 թվականին «Fuji TV-ի noitaminA» ծրագրային բլոկով։ Այս ադապտացիան բացվում է «Mononoke Dance» () երգով, և փակվում է Շոկո Նակագավայի «Snow Tears» երաժշտական ստեղծագործությամբ։

Կերպարներ  
Կիտարո ()՝ Յուկայ, գերեզմանոցում ծնված տղա։ Վերջինն իր տեսակի մեջ։ Մի աչքանի (մազափունջը ծածկում է դատարկ աչքը)։ Նրա բոլոր հագուստները հզոր կախարդական արտեֆակտներ են։ Սեյու՝ Մասակո Նոձավա։

Մեդամա-Օյադզի () ՝Կիտարոյի հայրը։ Մարմնավորվել է իր ակնագնդում և ունի ձեռքերով և ոտքերով աչքի տեսք։ Սեյու` Իսամու Տանոնակա։

Օտոկո Նադզումի ()՝ Կիտարոյի ընկերը՝ կես մարդ, կես առնետ։ Սեյու` Օցուկա Տիկաո։

Մուսումե Նեկո ()՝ Կատու աղջիկ, որը բարկանալիս վերածվում էր սարսափելի հրեշի։ Սեյու` Նանա Յամագուտի։

Բաբա Սունակակե ()՝ Ծեր կին յուկայ, ով խորհուրդ է տալիս Կիտարոյին և նրա ընկերներին։

Կոնակի-Դզիդզի ()՝ Ցրված ծերունի յուկայ։ Սեյու` Իտիրո Նագամ։

Իտտան-Մոմեն ()՝ Թռչող յուկայ, Կիտարոյի և իր ընկերների մեքենան։ Սեյու՝ Կոսեյ Տոմիտա։

Նուռիկաբե ()՝ «Պատի նման» մեծ յուկայ, որն անընդհատ քնկոտ տեսք ունի։ Սեյու՝ Յոնեհիկո Կիտագավա։

Ծանոթագրություններ

Գրականություն

Արտաքին հղումներ 
 Պաշտոնական կայք (արխիվացված)։
 Անիմե Hakaba Kitarou-ի մասին տեղեկություններ Toei Animation-ի կայքում։
 Անիմե Hakaba Kitarou-ի մասին տեղեկություններ Fuji TV-ի կայքում։

Մանգաներ
Մուլտֆիլմեր այբբենական կարգով
2007 ֆիլմեր